রণক্ষেত্র বৈষ্ণবনগর, রাজ্যপালকে ঘিরে গ্রামবাসীদের বিক্ষোভ

কলকাতা: মুখ্যমন্ত্রীর অনুরোধ উপেক্ষা করে মুর্শিদাবাদে পৌঁছলেন রাজ্যপাল সিভি আনন্দ বোস (CV Anand Bose)। জাফরাবাদে খুন হওয়া বাবা-ছেলের বাড়িতে গেলেন রাজ্যপাল। দেখা করলেন নিহতদের পরিবারে সঙ্গে। তাঁকে দেখে কান্নায় ভেঙে পড়লেন পরিবারের সদস্যরা। বাড়ি থেকে বেরোতেই তাঁকে ঘিরে এলাকায় বিএসএফ ক্যাম্প করার দাবিতে প্ল্যাকার্ড হাতে দাবি জানাতে থাকেন স্থানীয় বাসিন্দারা। বিষয়টি রাজ্যকে জানিয়েছেন রাজ্যের সাংবিধিক প্রধান।

দিনকয়েক আগে ওয়াকফ সংশোধনী আইন প্রত্যাহারের দাবিতে উত্তপ্ত হয়ে ওঠে মুর্শিদাবাদ। বিক্ষোভ কার্যত ‘গুন্ডামি’র আকার নেয়। পরিস্থিতি নিয়ন্ত্রণে আসতেই শুক্রবার পার্শ্ববর্তী জেলা মালদহে যান রাজ্যপাল। সেখানে স্কুলে আশ্রয় নেওয়া মুর্শিদাবাদের বাসিন্দাদের সঙ্গে দেখা করেন। শনিবার সকালে জাফরাবাদে দুষ্কৃতীদের হাতে খুন হওয়া বাবা-ছেলে হরগোবিন্দ দাস ও চন্দন দাসের বাড়িতে যান। তাঁদের সঙ্গে সাক্ষাতের পর রাজ্যপাল বলেন, ‘আমি ওঁদের বলেছি বিচার ওঁরা পাবেন। বিএসএফ ক্যাম্পের বিষয়টি রাজ্যকে আমি জানাব। কেন্দ্রকেও বলব।’

আরও পড়ুন: ‘শিল্পের নতুন গন্তব্য বাংলা’ কী বললেন মমতা?

উল্লেখ্য, এদিন ১৩ মিনিট জাফরাবাদে ছিলেন রাজ্যপাল। সেখান থেকে বেতবোনা রওনা হয়েছেন তিনি। বাবা-ছেলের খুনের ঘটনায় ইতিমধ্যেই ৩ জনকে গ্রেফতার করেছে পুলিশ। ঘটনাড় মূলচক্রী এনজামুলও। ঘটনার তদন্তে বিশেষ তদন্তকারী দল গঠন করেছে রাজ্য। ইতিমধ্যেই শুরু হয়েছে তদন্ত। এদিকে, স্থানীয়দের বারবার বিএসএফ ক্যাম্প তৈরির দাবিতে প্রশ্ন উঠছে, তাহলে কি পুলিশের উপর আস্থা নেই? হিংসার ঘটনার তদন্তে নেমে এখনও পর্যন্ত মোট ২৭৪ গ্রেফতার করেছে পুলিশ।