ফের রবীন্দ্রভারতীর ক্যাম্পাসে বিক্ষোভ

কলকাতা: মঙ্গলবার রবীন্দ্রভারতী বিশ্ববিদ্যালয়ের (Rabindra Bharti University) জোড়াসাঁকো ক্যাম্পাসে বিক্ষোভ দেখাতে শুরু করে তৃণমূল ছাত্র পরিষদ। রাজ্যপাল নিযুক্ত অস্থায়ী উপাচার্যর ঘরে তালা লাগিয়ে দিলেন শাসকদলের ছাত্র সংগঠনের সদস্যরা। উপাচার্যকে বিশ্ববিদ্যালয়ে ঢুকতে দেবেন না, তাঁকে অপসারণ করতে হবে, এই দাবিতে বিশ্ববিদ্যালয়ের গেটে বিক্ষোভ দেখাচ্ছে তৃণমূলের শিক্ষাবন্ধু সমিতি।

আরও পড়ুন: ফের চালু হোক কলকাতা-লন্ডন সরাসরি বিমান পরিষেবা

হাইকোর্টের অবসরপ্রাপ্ত বিচারপতি শুভ্রকমল মুখোপাধ্যায়কে রবীন্দ্রভারতী বিশ্ববিদ্যালয়ের অস্থায়ী উপাচার্য নিয়োগ করেন রাজ্যপাল সি ভি আনন্দ বোস (CV Anand Bose)। তৃণমূল ছাত্র পরিষদ ও অধ্যাপক সংগঠনের অভিযোগ, সময়সীমা পেরিয়ে যাওয়ার পরও বিশ্ববিদ্য়ালয়ের ভারপ্রাপ্ত উপাচার্য শুভ্রকমল মুখোপাধ্য়ায় কাজ চালিয়ে যাচ্ছেন। বিভিন্নভাবে বিশ্ববিদ্যালয়ের কাজকর্মে শৃঙ্খলা নষ্ট করছেন। তাঁকে দ্রুত অপসারণ করতে হবে। এই দাবিতে গতকালও বিশ্ববিদ্যালয়ের ক্যাম্পাসে বিক্ষোভ দেখানো হয়।