BLO-র মৃত্যুর পরে সরব রাজ্যপাল, কী বললেন তিনি?

ওয়েব ডেস্ক: রাজ্যে নির্বাচন যত এগিয়ে আসছে, ততই বাড়ছে রাজনৈতিক চাপানৌতর। রাজ্যজুড়ে এসআইআর প্রক্রিয়া চলাকালীন কর্তব্যরত অবস্থায় একাধি বিএলও-র মৃত্যুর ঘটনায় তোলপাড় রাজ্য রাজনীতি। এই নিয়ে বারবার সরব হয়েছেন মুখ্যমন্ত্রী মমতা বন্দ্যোপাধ্যায়। নির্বাচন কমিশনকে চিঠিও লিখেছেন তিনি। তবে এবার মুখ্যমন্ত্রীর সুরে সুর মেলালেন রাজ্যপাল সিভি আনন্দ বোস।

শনিবার সাংবাদিকদের প্রশ্নে উত্তরে রাজ্যপাল বলেন, “এ ধরনের পরিস্থিতিতে হঠাৎ প্রতিক্রিয়া দেখানোর প্রয়োজন নেই। মুখ্যমন্ত্রী যা বলেছেন তা বিশদভাবে খতিয়ে দেখা উচিত। তিনি আরও বলেন আমাদের দেশে নির্বাচন কমিশন যথেষ্ট শক্তিশালী এবং নিরপেক্ষ। তারা অবশ্যই সমস্ত বিষয় পর্যালোচনা করে সঠিক সমাধান খুঁজে বের করবে।” রাজ্যপাল মমতা বন্দোপাধ্যায়ের অভিযোগ খতিয়ে দেখার প্রতিশ্রুতি দিয়েছেন তা বিশেষভাবে তাৎপর্যপূর্ণ। তিনি জানান, “সংবিধান আমাদের হাতে রয়েছে। সংবিধানেই রয়েছে যথেষ্ট ‘চেক অ্যান্ড ব্যালান্স’। কাজেই আতঙ্কের পরিবেশ তৈরি না করে, সঠিক তদন্তের মাধ্যমে সমাধান খুঁজে বের করাই শ্রেয়।”

আরও পড়ুন: দেশের ৫৩ প্রধান বিচারপতি হলেন সূর্যকান্ত, জানেন তাঁর পরিচয়?

রাজ্যপাল আরও বলেন, তিনি রাজ্য সরকার এবং নির্বাচন কমিশনের মধ্যে সংলাপ সেতু হিসেবে কাজ করতে আগ্রহী। “রাজ্য সরকার এবং নির্বাচন কমিশনের মধ্যে আলোচনার প্রয়োজন আছে। তাঁদের মধ্যে কোনও যোগাযোগ বা সমন্বয়ে ঘাটতি থাকলে তা দূর করতেই আমি উদ্যোগ নেব,” মন্তব্য করেন তিনি।