ছয় বিশ্ববিদ্যালয়ের হবু উপাচার্যদের রাজভবনে তলব রাজ্যপালের

কলকাতা: রাজ্যের ছয় বিশ্ববিদ্যালয়ের ভবিষ্যৎ উপাচার্যদের রাজভবনে তলব করলেন রাজ্যপাল সিভি আনন্দ বোস (CV Anand Bose)। সোমবার রাজভবনে (Raj Bhawan) এই বৈঠকের ডাক দিয়েছেন তিনি। জানা গিয়েছে, কলকাতা বিশ্ববিদ্যালয় (Calcutta University), যাদবপুর বিশ্ববিদ্যালয় (Jadavpur University), বিশ্ব বাংলা বিশ্ববিদ্যালয়-সহ (Biswa Bangla University) ছয়টি বিশ্ববিদ্যালয়ের মনোনীত উপাচার্যদের এই বৈঠকে উপস্থিত থাকতে নির্দেশ দেওয়া হয়েছে।

আরও পড়ুন: ‘ভাইয়ের কপালে দিলাম ফোঁটা’, ভাইফোঁটায় নতুন গানে শুভেচ্ছা মুখ্যমন্ত্রীর

রাজভবন সূত্রে খবর, নতুনভাবে মনোনীত উপাচার্যদের দায়িত্ব গ্রহণের আগে প্রশাসনিক নানা দিক, নীতি এবং বিশ্ববিদ্যালয় পরিচালনা সংক্রান্ত বিষয়ে তাঁদের সঙ্গে আলোচনা করবেন রাজ্যপাল। বিশ্ববিদ্যালয়গুলিতে স্বচ্ছতা ও মানোন্নয়নের দিকেও জোর দেওয়া হতে পারে এই বৈঠকে।

রাজ্যে রাজ্যপাল ও রাজ্য সরকারের মধ্যে বিশ্ববিদ্যালয় নিয়োগ ও উপাচার্য নিয়োগ নিয়ে টানাপোড়েনের মধ্যেই রাজভবনের এই উদ্যোগ বিশেষ তাৎপর্যপূর্ণ বলে মনে করছে শিক্ষা মহল।